贈李道士
作者：蘇軾
朝代：宋

paragraphs: 世人只數曹將軍，誰知虎頭非癡人。
腰間大羽何足道，頰上三毛自有神。
平生狎侮諸公子，戲著幼輿巌石裏。
故教世世作黄冠，布襪青鞋弄雲水。
千年鼻祖守關門，一念還爲李耳孫。
香火舊緣何日盡，丹青餘習至今存。
五十之年初過二，衰顔記我今如此。
他時要指集賢人，知是香山老居士。